ประกาศกรมการขนส่งทางบกประกาศกรมการขนส่งทางบกเรื่อง หลักเกณฑ์วิธีการและเงื่อนไขในการให้ความเห็นชอบแบบตัวถังรถในส่วนของที่นั่งจุดยึดที่นั่ง และจุดยึดเข็มขัดนิรภัยของรถที่ใช้ในการขนส่งผู้โดยสารพ.ศ. ๒๕๕๙[๑] อาศัยอำนาจตามความใน (ฎ) และวรรคสองของข้อ ๑ (๒)ของกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒ และ (ณ)ของข้อ ๑ (๒) ของกฎกระทรวง ฉบับที่ ๙ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๖๒ (พ.ศ. ๒๕๕๙) ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศไว้ ดังต่อไปนี้ข้อ๑ ในประกาศนี้ที่นั่ง หมายความว่าที่นั่งผู้โดยสารที่จัดวางที่นั่งตามความกว้างของรถ ซึ่งประกอบด้วยโครงสร้างของที่นั่งวัสดุของที่นั่งและพนักพิงหลังจุดยึดที่นั่ง หมายความว่าส่วนของพื้นรถหรือตัวถังรถที่ใช้ติดตั้งที่นั่งรวมทั้งอุปกรณ์ที่ใช้ยึดที่นั่งกับส่วนของพื้นรถหรือตัวถังรถจุดยึดเข็มขัดนิรภัย หมายความว่าส่วนของที่นั่งหรือตัวถังรถ หรือส่วนใดของรถที่ใช้ติดตั้งเข็มขัดนิรภัยผู้ผลิต หมายความว่า ผู้ผลิต ประกอบ นำเข้าหรือจำหน่าย ที่นั่ง จุดยึดที่นั่ง หรือจุดยึดเข็มขัดนิรภัยข้อ๒ ประกาศนี้มิให้ใช้บังคับกับรถดังต่อไปนี้(๑) รถที่ใช้ในการขนส่งผู้โดยสารในประเภทการขนส่งประจำทางในเส้นทางหมวด ๑และหมวด ๔ เว้นแต่รถนั้นมีลักษณะเป็นรถตู้โดยสาร(๒)รถที่ใช้ในการขนส่งผู้โดยสารทุกประเภทการขนส่งที่มีที่นั่งเป็นลักษณะรถสองแถวข้อ๓ ที่นั่ง จุดยึดที่นั่งและจุดยึดเข็มขัดนิรภัย ที่ติดตั้งในรถที่ใช้ในการขนส่งผู้โดยสาร ต้องผ่านการทดสอบตามที่กำหนดไว้ในภาคผนวกท้ายประกาศดังนี้(๑)ที่นั่ง ต้องผ่านการทดสอบตามวิธีการและเงื่อนไขที่กำหนดไว้ในภาคผนวก ๑ หรือภาคผนวก๓(๒) จุดยึดที่นั่งต้องผ่านการทดสอบตามวิธีการและเงื่อนไขที่กำหนดไว้ในภาคผนวก ๒ หรือภาคผนวก ๓(๓)จุดยึดเข็มขัดนิรภัย ต้องผ่านการทดสอบตามวิธีการและเงื่อนไขที่กำหนดไว้ในภาคผนวก ๔ข้อ๔ ที่นั่ง และจุดยึดที่นั่งที่ได้รับมาตรฐานอย่างหนึ่งอย่างใดดังต่อไปนี้ ให้ถือว่าผ่านการทดสอบตามประกาศนี้(๑)มาตรฐานผลิตภัณฑ์อุตสาหกรรมที่นั่ง จุดยึดที่นั่ง และพนักพิงของยานยนต์ตามมาตรฐานเลขที่ มอก. ๘๙๖ - ๒๕๔๙ โดยต้องแนบใบอนุญาตหรือหนังสือที่แสดงว่าได้รับมาตรฐานดังกล่าว(๒)ข้อกำหนดสหประชาชาติที่ ๘๐ว่าด้วยที่นั่งและความแข็งแรงของที่นั่งและจุดยึดที่นั่งของรถโดยสารขนาดใหญ่อนุกรมที่ ๐๒ (United Nation Regulation ๘๐.๐๒) Seats Of Large Passenger Vehicles And Of These Vehicles With Regard To The Strength Of The Seats And Their Anchorages ขึ้นไปโดยต้องแนบหนังสือรับรองหรือรายงานผลการทดสอบของหน่วยงานทดสอบที่แนบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์ และเงื่อนไขสำหรับยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจยุโรปแห่งสหประชาชาติ(๓)ข้อกำหนดสหประชาชาติที่ ๑๗ ว่าด้วยความแข็งแรงของที่นั่ง จุดยึดที่นั่งและพนักพิงศีรษะของรถยนต์ อนุกรมที่ ๐๗ (United Nation Regulation ๑๗.๐๗) The Seats, Their Anchorages And Any Head Restraints ขึ้นไป โดยต้องแนบหนังสือรับรองหรือรายงานผลการทดสอบของหน่วยงานทดสอบที่แนบท้ายความตกลงว่าด้วยการรับรองข้อกำหนดทางเทคนิคยานยนต์อุปกรณ์และส่วนควบ ที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจยุโรปแห่งสหประชาชาติข้อ๕ จุดยึดเข็มขัดนิรภัยที่ได้รับมาตรฐานอย่างหนึ่งอย่างใดดังต่อไปนี้ให้ถือว่าผ่านการทดสอบตามประกาศนี้(๑)มาตรฐานผลิตภัณฑ์อุตสาหกรรม จุดยึดเข็มขัดนิรภัยระบบยึดแบบไอโซฟิกและจุดยึดไอโซฟิกทอปเทเทอร์ ตามมาตรฐานเลขที่ มอก. ๑๔๖๗ - ๒๕๕๐โดยต้องแนบใบอนุญาตหรือหนังสือที่แสดงว่าได้รับมาตรฐานดังกล่าว(๒)ข้อกำหนดสหประชาชาติที่ ๑๔ ว่าด้วยจุดยึดเข็มขัดนิรภัย อนุกรมที่ ๐๖ (United Nation Regulation ๑๔.๐๖) Safety - belt Anchorages, ISOFIX Anchorages Systems And ISOFIX Top Tether Anchorages ขึ้นไปโดยต้องแนบหนังสือรับรองหรือรายงานผลการทดสอบของหน่วยงานทดสอบที่แนบท้ายความตกลงว่าด้วยการรับรองข้อกำหนดทางเทคนิคยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจยุโรปแห่งสหประชาชาติข้อ๖ ผู้ใดประสงค์จะขอรับความเห็นชอบที่นั่งจุดยึดที่นั่ง และจุดยึดเข็มขัดนิรภัย ให้ยื่นเป็นหนังสือต่อสำนักวิศวกรรมยานยนต์กรมการขนส่งทางบก พร้อมด้วยเอกสารตามภาคผนวก ๕ หรือภาคผนวก ๖ ท้ายประกาศนี้และเอกสารตามข้อ ๔ และข้อ ๕ แล้วแต่กรณี โดยต้องยื่นขอรับความเห็นชอบที่นั่งจุดยึดที่นั่ง และจุดยึดเข็มขัดนิรภัย ในคราวเดียวกันเว้นแต่กรณีจุดยึดเข็มขัดนิรภัยถูกออกแบบให้ติดตั้งกับโครงสร้างรถจะแยกยื่นเฉพาะจุดยึดเข็มขัดนิรภัยก็ได้การขอรับความเห็นชอบตามวรรคหนึ่งต้องนำส่งต้นแบบหรือตัวอย่างที่นั่ง จุดยึดที่นั่ง หรือจุดยึดเข็มขัดนิรภัยให้กรมการขนส่งทางบกทำการทดสอบแล้วแต่กรณี เว้นแต่ที่นั่ง จุดยึดที่นั่งและจุดยึดเข็มขัดนิรภัยนั้นได้รับมาตรฐานตามข้อ ๔ หรือข้อ ๕ ให้ได้รับยกเว้นไม่ต้องนำต้นแบบหรือตัวอย่างที่นั่งจุดยึดที่นั่งหรือจุดยึดเข็มขัดนิรภัย มาทำการทดสอบข้อ๗ การพิจารณาให้ความเห็นชอบที่นั่งจุดยึดที่นั่ง และจุดยึดเข็มขัดนิรภัย ต้องเป็นไปตามที่กำหนดไว้ข้อ ๓ ข้อ ๔หรือข้อ ๕ แล้วแต่กรณีข้อ๘ ที่นั่ง จุดยึดที่นั่งและจุดยึดเข็มขัดนิรภัย ที่ผลิตตามแบบที่ได้รับความเห็นชอบจากกรมการขนส่งทางบก และไม่มีความแตกต่างในสาระสำคัญดังต่อไปนี้ให้ถือว่าที่นั่ง จุดยึดที่นั่งและจุดยึดเข็มขัดนิรภัยนั้นได้รับความเห็นชอบจากกรมการขนส่งทางบกแล้ว(๑)ที่นั่ง(ก)โครงสร้าง รูปร่าง ขนาดและส่วนประกอบวัสดุของที่นั่งและพนักพิงหลัง(ข)แบบและขนาดของระบบล็อกและระบบปรับตำแหน่งพนักพิงหลัง(๒)จุดยึดที่นั่ง(ก)โครงสร้าง รูปร่าง ขนาดและวัสดุของจุดยึดที่นั่ง(ข)ขนาด รูปร่าง และวัสดุของส่วนประกอบโครงสร้างรถสำหรับยึดที่นั่ง(๓)จุดยึดเข็มขัดนิรภัย(ก)ขนาด รูปร่าง และวัสดุของจุดยึดเข็มขัดนิรภัย(ข)ขนาด รูปร่าง และวัสดุของส่วนประกอบโครงสร้างรถหรือที่นั่งสำหรับยึดเข็มขัดนิรภัยข้อ๙ ผู้ผลิตที่ผลิตหรือสร้างประกอบที่นั่งจุดยึดที่นั่ง หรือจุดยึดเข็มขัดนิรภัย ต้องมีคุณสมบัติอย่างหนึ่งอย่างใดดังนี้(๑)ได้รับการรับรองระบบคุณภาพการผลิตตามมาตรฐาน ISO ๙๐๐๑ : ๒๐๐๘ ขึ้นไป ด้านการผลิตหรือสร้างประกอบที่นั่งจุดยึดที่นั่งและจุดยึดเข็มขัดนิรภัย หรือด้านการผลิตหรือสร้างประกอบรถ(๒)ได้รับการรับรองระบบคุณภาพการผลิตจากหน่วยงานตรวจประเมินระบบคุณภาพการผลิตที่แนบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิค ค.ศ.๑๙๕๘ ของคณะกรรมาธิการเศรษฐกิจยุโรปแห่งสหประชาชาติ(๓)ได้รับการรับรองระบบคุณภาพการผลิตจากหน่วยงานตรวจประเมินระบบคุณภาพการผลิตที่ได้รับอนุญาตจากคณะกรรมการแห่งชาติว่าด้วยการรับรองระบบงานกระทรวงอุตสาหกรรม (National Accreditation Council (NAC)) ด้านการผลิตหรือสร้างประกอบที่นั่ง จุดยึดที่นั่งและจุดยึดเข็มขัดนิรภัย(๔)เป็นนิติบุคคลที่จดทะเบียนอย่างถูกต้อง และมีอาคารสถานที่ บุคลากรและคู่มือในการปฏิบัติงานดังนี้(ก)อาคารสถานที่ที่มีขนาดเหมาะสม มีความมั่นคงแข็งแรง(ข)ผู้ควบคุมงานประจำโรงงานที่มีคุณวุฒิตั้งแต่ระดับปริญญาตรีขึ้นไปสาขาวิศวกรรมเครื่องกล วิศวกรรมยานยนต์ วิศวกรรมโยธา วิศวกรรมอุตสาหการหรือวิศวกรรมการเชื่อม หรือผู้ที่มีประสบการณ์การทำงานด้านการผลิตที่นั่งจุดยึดที่นั่ง และจุดยึดเข็มขัดนิรภัย รถโดยสารไม่น้อยกว่า ๕ ปี(ค)คู่มือในการปฏิบัติงานที่แสดงขั้นตอนและรายละเอียดของการผลิตหรือการสร้างประกอบที่นั่งจุดยึดที่นั่งและจุดยึดเข็มขัดนิรภัยผู้ผลิตที่มีคุณสมบัติตาม (๔)ต้องได้รับการขึ้นทะเบียนให้เป็นผู้ผลิตจากกรมการขนส่งทางบกข้อ๑๐ ที่นั่ง จุดยึดที่นั่งและจุดยึดเข็มขัดนิรภัย ต้องมีหนังสือรับรองการติดตั้งว่าเป็นไปตามแบบที่ได้รับความเห็นชอบจากกรมการขนส่งทางบกซึ่งออกโดยผู้ผลิต ยกเว้นที่นั่งจุดยึดที่นั่ง และจุดยึดเข็มขัดนิรภัยที่เป็นไปตามข้อ ๔ และข้อ ๕หรือรถที่ผลิตตามแบบรถต้นแบบที่ได้รับความเห็นชอบจากกรมการขนส่งทางบกข้อ๑๑ ผู้ผลิตที่จะยกเลิกการผลิตที่นั่งจุดยึดที่นั่ง และจุดยึดเข็มขัดนิรภัยที่เป็นแบบรุ่นที่ได้รับความเห็นชอบจากกรมการขนส่งทางบกให้แจ้งเป็นหนังสือให้กรมการขนส่งทางบกทราบข้อ๑๒ ผู้ผลิตต้องอำนวยความสะดวกให้แก่อธิบดีหรือผู้ซึ่งอธิบดีมอบหมายในการเข้าทำการตรวจสอบกระบวนการผลิตหรือการทดสอบตลอดจนการปฏิบัติตามประกาศนี้ ณ โรงงานผลิต โรงงานสร้างประกอบหรือสถานที่ทำการทดสอบข้อ๑๓ ที่นั่ง จุดยึดที่นั่งและจุดยึดเข็มขัดนิรภัยที่ผ่านการทดสอบตามที่กำหนดไว้ในข้อ ๓ ให้แสดงเครื่องหมายบ่งชี้ถึงชื่อผู้ลิตและแบบรุ่นของที่นั่งจุดยึดที่นั่ง และจุดยึดเข็มขัดนิรภัย ยกเว้นที่นั่ง จุดยึดที่นั่งและจุดยึดเข็มขัดนิรภัยที่เป็นไปตามข้อ ๔ และข้อ ๕หรือรถที่ผลิตตามแบบรถต้นแบบที่ได้รับความเห็นชอบจากกรมการขนส่งทางบกข้อ๑๔ ผู้ผลิตที่นั่ง จุดยึดที่นั่งและจุดยึดเข็มขัดนิรภัยที่ได้รับความเห็นชอบจากกรมการขนส่งทางบกต้องปฏิบัติตามหลักเกณฑ์ วิธีการ และเงื่อนไขที่กำหนดไว้ในประกาศนี้ และต้องผลิตประกอบและติดตั้งที่นั่ง จุดยึดที่นั่ง หรือจุดยึดเข็มขัดนิรภัยให้เป็นไปตามแบบที่ได้รับความเห็นชอบจากกรมการขนส่ง ทางบกหากผู้ผลิตฝ่าฝืนหรือไม่ปฏิบัติตามหลักเกณฑ์ วิธีการและเงื่อนไขที่กำหนดไว้ในประกาศนี้ หรือผลิต ประกอบและติดตั้งที่นั่งจุดยึดที่นั่ง หรือจุดยึดเข็มขัดนิรภัยไม่เป็นไปตามแบบที่ได้รับความเห็นชอบกรมการขนส่งทางบกจะยกเลิกการให้ความเห็นชอบ ซึ่งจะทำให้ที่นั่งจุดยึดที่นั่ง และจุดยึดเข็มขัดนิรภัยนั้นไม่สามารถนำมาติดตั้งบนรถเพื่อขอรับความเห็นชอบหรือจดทะเบียนรถได้ข้อ๑๕ การขอรับความเห็นชอบที่นั่ง จุดยึดที่นั่งและจุดยึดเข็มขัดนิรภัยตามประกาศนี้ ให้กระทำได้เมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๑๖[๒] ประกาศนี้ให้ใช้บังคับกับรถตามเงื่อนเวลา ดังต่อไปนี้(๑)รถที่ใช้ในการขนส่งผู้โดยสารที่จดทะเบียนใหม่ ให้มีผลใช้บังคับตั้งแต่วันที่ ๑ มกราคม๒๕๖๒ เป็นต้นไป เว้นแต่รถนั้นมีการผลิต ประกอบ นำเข้า ตามแบบรถที่ได้รับความเห็นชอบก่อนวันที่๑ มกราคม ๒๕๖๒ ให้มีผลใช้บังคับตั้งแต่วันที่ ๑ มกราคม ๒๕๖๓ เป็นต้นไป(๒)รถที่เปลี่ยนตัวถัง หรือรถที่แจ้งเลิกใช้ตามมาตรา ๗๙ ซึ่งมีการเปลี่ยนตัวถังและนำมาจดทะเบียนใหม่ให้มีผลใช้บังคับตั้งแต่วันที่ ๑ มกราคม ๒๕๖๒ เป็นต้นไปประกาศ ณ วันที่ ๗กรกฎาคม พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. ภาคผนวก๑ การทดสอบที่นั่งและจุดยึดที่นั่ง แบบสถิต (Static test)๒.ภาคผนวก ๒ การทดสอบจุดยึดที่นั่ง๓.ภาคผนวก ๓ การทดสอบที่นั่งและจุดยึดที่นั่งแบบพลวัต (Dynamic test)๔.ภาคผนวก ๔ การทดสอบจุดยึดเข็มขัดนิรภัย๕.ภาคผนวก ๕ แบบแสดงข้อมูลที่นั่งและจุดยึดที่นั่ง๖. ภาคผนวก ๖ แบบแสดงข้อมูลจุดยึดเข็มขัดนิรภัย(ดูข้อมูลจากภาพกฎหมาย) ประกาศกรมการขนส่งทางบก เรื่อง หลักเกณฑ์ วิธีการและเงื่อนไขในการให้ความเห็นชอบแบบตัวถังรถในส่วนของที่นั่งจุดยึดที่นั่ง และจุดยึดเข็มขัดนิรภัยของรถที่ใช้ในการขนส่งผู้โดยสาร (ฉบับที่ ๒) พ.ศ.๒๕๖๐[๓]ปริยานุช/จัดทำ๒๓ สิงหาคม๒๕๕๙ชวัลพร/ตรวจ๒๓ สิงหาคม ๒๕๕๙พรวิภา/เพิ่มเติม๒๐ เมษายน ๒๕๖๑ปริญสินีย์/ตรวจ๒๓ พฤษภาคม ๒๕๖๑[๑] ราชกิจจานุเบกษาเล่ม ๑๓๓/ตอนพิเศษ ๑๗๘ ง/หน้า ๒๘/๑๖ สิงหาคม ๒๕๕๙[๒] ข้อ ๑๖แก้ไขเพิ่มเติมโดยประกาศกรมการขนส่งทางบก เรื่อง หลักเกณฑ์วิธีการและเงื่อนไขในการให้ความเห็นชอบแบบตัวถังรถในส่วนของที่นั่ง จุดยึดที่นั่งและจุดยึดเข็มขัดนิรภัยของรถที่ใช้ในการขนส่งผู้โดยสาร (ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๕/ตอนพิเศษ ๑๙ ง/หน้า ๑๔/๒๖ มกราคม ๒๕๖๑